ELLESSE Dem Slackers Boardshort € 15 Swimsuits | Graffitishop
11494 Google reviews
White Sneakers Black Sneakers Multicolor Sneakers Nike Air Max Vans Old Skool Vans Sk8 Hi New Balance Made in England Nike Air Force 1 Vans Era
Hoodie Sweatshirts Logo Sweatshirts Crewneck Sweatshirts Zip Sweatshirts Basic Sweatshirts Track Top Sweatshirts Sweaters and Fleeces Sweatshirts College Sweatshirts
Ellesse Dem Slackers Boardshort
Ellesse board short with three pockets, elasticated and adjustable waistband, logos applied on both legs and inner net.
Dem Slackers Boardshort is available in these colors:
Rated 5 out of 5 11494 Google reviews Só oorkom ons geweld in ons samelewing | Netwerk24
Deur Nico Koopman 10 Julie 2019 00:00
My vrou ontvang onlangs hierdie teksboodskap van ’n moeder van een van haar oudleerlinge: “Juffrou, ons gaan nou sy lyk uitken.” Die oorledene is die vrou se skoonseun wat vroegoggend voor sy huis vermoor is terwyl sy seuntjie in die bussie in hul huis se oprit op hom gewag het sodat hulle saam skool toe kan ry.
Bendegeweld; geweld op plase en in ons stede; geweld in kru, sigbare, fisiese vorme; verbale, psigologiese, seksuele en geestelike geweld; eksplisiete geweld en verskuilde geweld; persoonlike geweld en strukturele geweld; individuele geweld en institusionele geweld; geweld in die huwelik en huis, kerk en werk, samelewing en natuur . . . Ons is ’n gewelddadige samelewing.
Hoe oorkom ons geweld? Die drievoudige amp van Christus as priester, profeet en koning bied vanuit die Christelike tradisie riglyne vir optrede. Ons moet eerstens met priesterlike bewoënheid en empatie optree. Dis nou meer as ooit noodsaaklik dat slagoffers van geweld konkreet ervaar dat geloofsgemeenskappe, opvoedkundige instellings, alle vlakke van regering, die korporatiewe sektor, instansies van die burgerlike samelewing, die media en die veiligheidsmagte met hulle vereenselwig en dat hulle nie alleen is nie.
Die veiligheidsmagte moet ook ons gesamentlike solidariteit, omgee en waardering ervaar. Geweldenaars, van wie talle ons familielede is, moet ervaar dat ons hulle nie wil verwerp nie, maar dat ons liefde vir hulle gestalte kry in ons gesamentlike teenstand, wat ingestel is op hulle vervolging en dissiplinering, bekering, rehabilitasie en heling.
Ons profetiese verantwoordelikheid vra dat ons met wysheid goed nagevorste beleide, planne en besluite formuleer en implementeer.
Die profetiese rol beteken ook dat ons die visie van ’n samelewing van menswaardigheid, vrede en nie-gewelddadigheid waar alle lewe gerespekteer word, lewend hou, en dat ons verraad teenoor hierdie visie in al sy gestaltes ontmasker en ondermyn.
Ons profetiese taak behels verder dat ons mense toerus en bewus maak van alle fasette van geweld, en hulle soveel as moontlik weerbaar maak te midde van soveel weerloosheid.
Ons koninklike dienskneg-rol impliseer dat ons doelgerig, sterk en met helende krag optree. Geweldenaars het nie die laaste sê nie. Alle bronne moet ingespan word om geweld te temper en uit te roei, en om ’n vreedsame samelewing te bou.
In hierdie situasie waar ons woonbuurte en ander ruimtes soos oorlogsones lyk, moet omsigtig besin word oor die gekwalifiseerde en ondersteunende rol van die weermag, wat juis soveel kundigheid het oor die bou van ’n samelewing van vrede en omvattende sekuriteit.
Meer oor: Nico Koopman | Misdaad | Geweld | Geloof